text: डायरेक्टर आनंद एल राय के निर्देशन में बनी फिल्म ‘जीरो’ में शाहरुख खान ने बौने का रोल अदा किया है। फिल्म में अनुष्का शर्मा और कैटरीना कैफ भी लीड भूमिका में हैं। फिल्म में कैटरीना कैफ एक सुपरस्टार की भूमिका निभा रही हैं वहीं अनुष्का शर्मा एक ऐसी लड़की के किरदार में हैं जिसे एक गंभीर बीमारी है और वो अपनी व्हीलचेयर से नहीं सकती है। शाहरुख एक अधेड़ उम्र के बौने इंसान के किरदार बने हैं जो अपने लिए एक अदद प्रेमिका ढूंढ रहे हैं। अनुष्का में उन्हें अपना प्यार नज़र आने लगती है लेकिन परिस्थितियां कुछ ऐसी बनती हैं कि मेरठ का ये बौना शख़्स बॉलीवुड की सबसे खूबसूरत अदाकारा कैटरीना के साथ घूमने फिरने लगता है।